|  |  |  |
| --- | --- | --- |
| MFT új logo | ****FÖLDTANI ÉS GEOFIZIKAI VÁNDORGYŰLÉS********az évfordulók fényében****A Magyar Királyi/Állami Földtani Intézet jubileuma és az Eötvös Loránd emlékév tiszteletére |  |
|  |  |  |

2019 különleges év a hazai földtudományok életében. 150 évvel ezelőtt alapították Magyar­ország első tudományos kutatóintézetét, a Magyar Királyi Földtani Intézetet, hazánk földtani kutatásainak fellegvárát, és éppen 100 éve veszítette el a világ tudományos elitje báró Eötvös Lorándot, a gyakorlati geofizika atyját. E kiemelkedő évfordulók emlékére a Magyarhoni Földtani Társulat és a Magyar Geofizikusok Egyesülete közös Vándorgyűlést szervez, október 3–5. között, Balatonfüreden a Hotel Margarétában. A Vándorgyűlés keretében, október 5-én, szombaton 11 órától báró Eötvös Loránd tiszteletére Balatonfüreden, a Nobel-díjasok kertjében emlékfa ültetésére és márványtábla elhelyezésére kerül sor.

A magyar földtudományi szakma szerencsés, hogy ilyen gyökerekből táplálkozik. Elő­de­ink nyomdokaiban járva napjainkban is számos új, világszínvonalú elméleti és gyakorlati ered­mény lát napvilágot. A plenáris és szekció előadások, a Vándorgyűlésen megjelenő cégek, intézetek sora, szellemi termékeik, innovatív kutatási módszereik, műszereik mind-mind már a jövőt vetítik előre. Vándorgyűlésünkön a földtani és a geofizikai szakma elméleti és gyakorlati művelői jelennek meg nagy számban: kutatóintézetek, felsőoktatási intézmények, valamint a földtani- és geo­fizi­kai szolgáltatást nyújtó cégek vezetői és munkatársai vannak jelen abból a célból, hogy a legújabb tudományos kutatási eredményekről és technológiai lehetőségekről tájékoztassanak, illetve tájékozódjanak.

**A Vándorgyűlés fővédnöke Áder János,**köztársasági elnök**.** További védnökei: **Bóka István,**Balatonfüred polgármestere (BFT elnök); **Borhy László,**az ELTE rektora**; Fancsik Tamás,**a Magyar Bányászati és Földtani Szolgálat elnöke**; Gelencsér András,**a Pannon Egyetem rektora**; Puskás Zoltán,**a Balaton-felvidéki Nemzeti Park Igazgatóságának igazga­tója**; valamint Szűcs Péter,**a Miskolci Egyetem Műszaki Földtudományi Karának dékánja.

Részletek: <https://foldtan.hu/hu/foldtudomanyi_vandorgyules_2019>

**Támogatók:**

|  |
| --- |
|  |